OpenLLM-France/wikimedia huggingface dataset:
# Brossa (Creuse)

Brossa (okzitanieraz Brossa, frantsesez eta ofizialki: Brousse) Okzitaniako udalerri bat da. Administratiboki Frantziako Creuse departamenduan dago, Akitania Berria eskualdean. 2013an 24 biztanle zituen.

## Demografia
### Biztanleria

2007an Brousse udalerrian erroldatutako biztanleak 27 ziren. Familiak 12 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 4 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 21 etxebizitza zeuden, 13 familiaren etxebizitza nagusia ziren, 7 bigarren erresidentzia ziren eta 1 hutsik zegoen. Etxebizitza guzti hauek 21etxeak ziren. 13 etxebizitza nagusietatik 11 bere jabearen bizilekua ziren eta 2 alokairuan okupaturik zeuden; 2 etxek lau gela zituzten eta 11 etxek bost zituzten. 11 etxek euren parking plaza propioa zuten azpian. 5 etxetan ibilgailu bat zegoen eta 7 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Brousse udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 0 | 75-79 | 0 |
| 4 | 70-74 | 0 |
| 0 | 65-69 | 0 |
| 4 | 60-64 | 0 |
| 0 | 55-59 | 0 |
| 4 | 50-54 | 0 |
| 0 | 45-49 | 4 |
| 0 | 40-44 | 0 |
| 4 | 35-39 | 8 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 4 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 17 ziren, horien artean 12 aktiboak ziren eta 5 inaktiboak ziren. 12 pertsona aktiboak lanean(7 gizon eta 5 emakume) zeuden.. 5 pertsona inaktiboetatik 2 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 eraikuntza enpresa zen eta 1 ostalaritza eta jatetxe enpresa zen.
2009an norbanakoentzat zegoen zerbitzu bakarra igeltseroa zen.
2000. urtean Brousse udalerrian 7 nekazaritza-ustiategi zeuden, 228 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q175803
* Multimedia: Brousse (Creuse) / Q175803
# Brossard (Quebec)

Brossard Quebeceko udalerri bat da, Kanadan. Montérégie eskualdean kokatuta dago, eta horren barruan dagoen — konderriko eskualde udalerria da.. 2011ko zentsoaren arabera 79,273 biztanle zituen 45.2 kilometro koadroko azaleran.

## Kanpo estekak

* Datuak: Q139104
* Multimedia: Brossard, Quebec / Q139104
# Beta Cephei izar aldakor

Beta Cephei izar aldakorrak izarraren azalean pultsazioen ondorioz euren dizdiran aldaketak jasaten dituzten izar aldakor mota bat bidra. Gehienezko dizdira izarraren gehienezko uzkurdura unean du. Ohiko aldaketak 0,01 eta 0,03 magnitude bitartekoak dira, eta oszilazio periodoak 0,1 eta 0,6 egun bitartekoak. Izar aldakor mota hauen eredua Beta Cephei da, mota honi izena ematen diona. Izar honek bere dizdiran 3,16 eta 3,27 arteko itxurazko magnitudeko oszilazio bat du, 4,57 orduko periodo batekin.
B0-B3 espektru motako izarrak dira, Hertzsprung-Russell diagraman sekuentzia nagusitik apur bat gorago daudenak, -3 eta -5 arteko magnitude absolutuekin. Gaur egun, sekuentzia nagusia uzten ari diren izarrak direla suposatzen da, eta horregatik hedapen motel bat eta euren dentsitatearen gutxitze bat jasaten ari dira, pultsazio periodoan handitze bat dakarrena.
Izar hauek ez dira Zefeida izar aldakorrekin nahastu behar, hauek Delta Cephei izarragatik deituak bait dira.

### Beta Cephei izar aldakorrik garrantzitsuenak

Fuente: Variables of b Cephei type (Alcyone)

## Kanpo estekak

* Datuak: Q764463
* Multimedia: Beta Cephei variable stars / Q764463
# Beta desintegrazio

Fisika nuklearrrean, beta desintegrazioa beta partikula bat (elektroi bat edo positroi bat) igortzen duen desintegrazio erradioaktiboa da. Elektroien igorpenaren kasuan, "beta minus" (β$^−$) deritzo , eta positroiaren kasuan "beta plus" (β$^+$). Beta partikulen abiadura 180.000 km/s-koa da.
β$^−$ desintegrazioan, elkarrekintza ahularen ondorioz, neutroi bat (n$^0$) protoi (p$^+$) bihurtzen da eta elektroi bat (e$^−$) eta antineutrino bat igortzen ditu (${\bar {\nu }}_{e}$):
    $n^{0}\rightarrow p^{+}+e^{-}+{\bar {\nu }}_{e}$.
Oinarrizko mailan (irudian ageri den Feynman-en diagraman erakusten den bezala), honen arrazoia da down quark bat up quark bihurtzen dela W$^-$ bosoi bat igorriz; gero W$^-$ bosoia desintegratu eta elektroi bat eta antineutrino bat ekoizten ditu.
β$^+$ desintegrazioan, energia protoi batetik neutroi bat, positroi bat (e$^+$) eta neutrino bat ($\nu _{e}$) ekoizteko erabiltzen da:
    $\mathrm {energia} +p^{+}\rightarrow n^{0}+e^{+}+{\nu }_{e}$.
Beraz, beta minus desintegrazioan ez bezala, beta plus desintegrazioa ezin da gertatu modu isolatuan, neutroiaren masa protoiarena baino handiagoa izanik, energia behar baitu. Beta plus desintegrazioa gertatzeko, nukleo alaben lotura energiaren balio absolutuak nukleo amarenak baino handiagoa izan behar du. Bi energia hauen arteko diferentzia da, hain zuzen, protoi batetik neutroi bat, positroi bat eta neutrino bat sortzeko eta partikula berri hauen energia zinetikoa ekoizteko balio duena.
Energia-balantzeak β$^+$ desintegrazioa ahalbidetzen duen kasu guztietan (eta betiere protoia kanpo-geruzan elektroiak dituen nukleo baten osagaia bada), elektroi-harrapaketa izeneko prozesua gertatzen da, hau da, nukleo batek elektroi atomiko bat harrapatzen du eta horren ondorioz neutrino bat igortzen du:
    $\mathrm {energia} +p^{+}+e^{-}\rightarrow n^{0}+{\nu }_{e}$
Hala ere, hasierako eta amaierako egoeren arteko energia-diferentzia txikia bada (2m$_e$c$^2$ baino gutxiago), β$^+$ ez da energetikoki bideragarria eta gertatzen den desintegrazio-mota bakarra elektroi-harrapaketa da.
Protoia eta neutroia nukleo atomiko baten osagaiak badira, desintegrazioaren ondorioz elementu kimiko bat beste elementu bat bihurtzen da. Esaterako:
    $\mathrm {^{1}_{55}^{37}Cs} \rightarrow \mathrm {^{1}_{56}^{37}Ba} +e^{-}+{\bar {\nu }}_{e}$ (beta minus),
    $\mathrm {~_{11}^{22}Na} \rightarrow \mathrm {~_{10}^{22}Ne} +e^{+}+{\nu }_{e}$ (beta plus),
    $\mathrm {~_{11}^{22}Na} +e^{-}\rightarrow \mathrm {~_{10}^{22}Ne} +{\nu }_{e}$ (elektroi-harrapaketa).

## Kanpo estekak

* Datuak: Q306786
* Multimedia: Beta decay / Q306786
# Beta partikula

Beta partikula desintegrazio erradioaktibo batean egotzitako elektroi edo positroi bat da. Fajans-en legeak azaltzen duen bezala, atomo batek beta partikula bat emititzen duenean, bere karga elektrikoak unitate positibo bat irabazten du baina masa aldatu gabe. Hau elektroiaren masa atomoarena baino askoz txikiagoa delako gertatzen da. Egotzitako beta partikulek ionizatutako erradiazio forma hartzen dute eta hortik beta izpi izena.
Beta partikulak askatzen dituzten atomoak erradiaktiboak dira, potasio-40ren antzekoak eta prozesu honi beta desintegrazioa deritzo, beta izki grekoarekin izendatuta (β). Bi beta desintegrazio prozesu ezberdin daude, elektroiak (β$^−$) edo positroiak (β$^+$) emititzen dituzten arabera.

## β$^−$ desintegrazioa (elektroia)

Neutroi gehiegi dituzten nukleo atomiko ezegonkorrek β$^−$ desintegrazioa jasaten dute. Neutroia protoi, elektroi eta elektroi antzeko antineutrino batean bilakatzen da, antineutrinoa neutrinoaren antipartikula delarik:
${\mbox{n}}\rightarrow {\mbox{p}}+{\mbox{e}}^{-}+{\bar {\nu }}_{e}$
Prozesu hau indar nuklear ahularen bitartez gertatzen da. Neutroia protoi bilakatzen da partikula birtualak igorriz, W$^−$ bosoia. Prozesu hau quark mailan aztertuz gero, W$^−$ igorketak "down" motako quark bat "up" motara aldatzen du eta beraz neutroi bat (up quark bat eta bi "down" quark) protoi bilakatzen da (bi "up" eta down quark bakarra). W$^−$ bosoia, bestalde, elektroi eta antineutrino bikote batean bilakatzen da.
Fisio erreaktore nuklearretan gertatzen diren neutroi aberatseko azpiproduktuen nukleotan oso arrunta da, eta hortik fisio erreaktoretan sortzen diren elektroi eta antineutrinoen kopuru altuen arrazoia. Naturan aske dauden neutroiek ere beta desintegrazioa pairatzen dute.

## β$^+$ desintegrazioa (positroia)

Protoi gehiegi dituzten nukleo atomiko ezegonkorretan gertatzen da. Beta desintegrazioaren alderantzizkoa dela esaten den prozesu honetan protoia, neutroi, positroi eta elektroi motako neutrino batean bihurtzen da. Izarretan gertatzen diren fusio nuklearretako pauso bat dugu beta positiboaren desintegrazioa.

## Beta desintegrazioaren erabilerak

Egun begi eta hezurren minbizia sendatzeko erabiltzen da, bai eta isotopo-salatari bezala ere. Estrontzio-90 beta partikulak sortzeko erabiltzen den materialik arruntena da. Beta partikulak industriako hainbat produktuen kalitatea egiaztatzeko ere erabiltzen dira, adibidez paper edo zilindro sistema batetik pasatzen den edozein materialaren lodiera aztertzeko. Beta erradiazioaren parte bat produktuak xurgatzen du. Produktua meheegi edo lodiegi izanez gero, xurgatutako erradiazioa desberdina izango da eta sistema egiaztatzen duen ordenagailuak zilindoak lekuz aldatuko ditu produktuaren lodiera zuzena izan arte.
Betaren alderantzizko desintegrazioa positroi igortzeko prozesuetan erabiltzen da, adibidez tomografian.

## Ikus, gainera

* elektroia
* partikulen fisika
* antipartikula
* alfa partikula

## Erreferentziak

http://www.epa.gov/radiation/radionuclides/strontium.htm

## Kanpo estekak

* Datuak: Q103531
# Beta urakana (2005)

Beta urakana 2005ko 27. ekaitza, eta denboraldiko hamalaugarren urakana izan zen.

## Ikus, gainera

* 2005eko Atlantikoko zikloi tropikalen zerrenda

## Kanpo estekak

* (Ingelesez) Ekaitzari buruzko txostena Floridako urakanen ikerketarako erakundearen webgunean.
* Datuak: Q2118242
* Multimedia: Hurricane Beta (2005) / Q2118242
2005eko Atlantikoko zikloi tropikalak :
| Arlene | Bret | Cindy | Dennis | Emily | Franklin | Gert | Harvey | Irene | 10 | Jose | Katrina | Lee | Maria | Nate | Ophelia | Philippe | Rita | 19 | Stan | Tammy | 22 | Vince | Wilma | Αα | Ββ | Γγ | Δδ | Εε | Ζζ |
# Beta Andromedae

Beta Andromedae (β And / β Andromedae) edo Mirach Andromeda konstelazioko izar bat da.
MO motako erraldoi gorri bat da eta gugandik 200 argi urtetara dago. Bere magnitude aparentea 2,07koa da. Hala ere bere magnitudea 2,01etik 2,1era mugitzen da.

## Kanpo estekak

* Datuak: Q13043
* Multimedia: Beta Andromedae / Q13043
# Beta Ursae Minoris

Beta Ursae Minoris (β UMi edo Kochab) Ursa Minor konstelazioko bigarren izarrik distiratsuena da eta "orga"ko distiratsuena. Izarrik distiratsuena Iparrizarra da konstelazio horretan. Bere izen tradizionala Kochab da. Iparrizarratik 16ºra dago eta bere itxurazko magnitudea 2,08 da. Hipparcosek egindako paralajeari esker bere distantzia ezagutu ahal dugu, 130,9 argi-urte (40,1 parsec).
Kochab eta bere ondoan dagoen Pherkad erraz ikus daitezke begiekin eta batzuetan "Poloaren zaindari" izena eman izan zaie. K. a. XV. mendetik 500era arte bi izar horiek ziren iparraldea markatzen zutenak, biak baitzeuden distantzia antzekora. Horren ostean Thuban izarra izan zen iparraldeen zegoena eta orain Iparrizarra da. Mugimendu hau prezesioari esker gertatzen da.

## Ezaugarriak

Izar erraldoi bat da, K4 III izar sailkapena duena. Eguzkia baino 130 aldiz distiratsuagoa da. Kanpoko geruza Eguzkia baino 42 aldiz handiagoa izateraino hedatu da. Atmosfera luzatu honek Eguzkiaren kanpoko geruzak baino 390 aldiz argi gehiago isurtzen du. 4.080 K da atmosferako kanpoaldearen tenperatura.

## Izena

Kochab izenaren jatorria arabieran dago الكوكب al-kawkab "izarra", ziurrenik الكوكب الشمالي al-kawkab al-šamāliyy "ipar izarra" edo, literalki, "zeruko objektua". Izen bera izan zezakeen Polarisek eta ziurrena da grezieraz ΠολΟς ("polos") deitzen zuten izarra hau izatea, iparretik gertuago baitzegoen hau.
Txineraz 北極 (Běi Jí, Ipar Poloa) izenarekin β Ursae Minoris, γ Ursae Minoris, 5 Ursae Minoris, 4 Ursae Minoris eta Σ 1694 objektuek osatzen duten konstelazioa ezagutzen da. Horregatik β Ursae Minorisek 北極二 (Běi Jí èr, Ipar Poloko Bigarrena) izena hartzen du, 帝 (Dì) edo enperadorea ordezkatuz.

## Kanpo estekak

* Datuak: Q14059
# Burrunbazale

Burrunbazale Ordiziako txaranga bat da. Beti Argi bandako zenbait kideren artean osatu zuten 2006. urtean.
Alkartasuna Rondaila eta Beti Argi Bandak bezala, Ordiziako Muxika Dorretxean burutu ohi ditu bere entsaioak eta, normalean, igande arratsaldean izaten dira.

## Burrunbazale Egunak

* I. Burrunbazale Eguna: 2007ko abenduaren 29a.

## Kanpo estekak

* Burrunbazale txarangaren bloga
* Datuak: Q12255549
# Burruntzali

Burruntzalia, halaber zalia edo gahea (Zub.), janaria plateretan banatzeko erabiltzen den koilara handia da. Ontzian dagoen janaria eragintzeko ere erabiltzen dute. Material askotakoa izan daitezke: metalezkoak, plastikozkoak, zurezkoak eta abar.

## Euskalkietan

Aldaerak, burruntzali, burduntzari, burdun-zali eta zali.

## Erreferentziak

* ↑ Lur entziklopedietatik hartua.
* ↑ http://www.eibarko-euskara.eus/node/1974

## Kanpo estekak

* Datuak: Q193358
* Multimedia: Ladles / Q193358
# Bursa

    Artikulu hau Turkiako hiriari buruzkoa da; beste esanahietarako, ikus «Burtsa (argipena)».
Bursa (turkieraz ˈbuɾsa ahoskatua, historikoki Prusa, Προύσσα izenez ezagutua) Turkiako ipar-mendebaldean dago eta Bursa probintziako hiriburua da. 1.979.999 pertsonako populazioarekin (2007ko zentsua), Turkiako laugarren hiri handiena da. Hiri industrial garrantzitsuenetakoa izateaz gain kultura bizitza handikoa da.

## Klima

Datu klimatikoak (Bursa) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 25.2 | 26.9 | 30.6 | 34.6 | 35.9 | 41.3 | 43.8 | 41.2 | 38.9 | 37.3 | 28.5 | 27.3 | ' |
| Batez besteko tenperatura maximoa (°C) | 9.6 | 10.7 | 13.8 | 18.9 | 23.8 | 28.5 | 30.8 | 30.7 | 27.0 | 21.6 | 15.9 | 11.2 | 20.2 |
| Batez besteko tenperatura minimoa (°C) | 1.6 | 2.1 | 3.7 | 7.3 | 11.2 | 15.1 | 17.4 | 17.3 | 13.6 | 10.1 | 5.7 | 3.3 | 9 |
| Erregistraturiko tenperatura minimoa (°C) | -11.8 | -16.4 | -8.0 | -3.1 | 1.6 | 5.2 | 9.6 | 10.1 | 5.0 | 0.2 | -4.4 | -8.4 | ' |
| Pilatutako prezipitazioa (mm) | 79.5 | 72.2 | 66.8 | 65.6 | 44.6 | 34.6 | 17.7 | 18.9 | 43.2 | 75.3 | 83.2 | 100.9 | 702.5 |
| Euri egunak (≥ 1 mm) | 13.9 | 13.0 | 12.5 | 11.8 | 8.2 | 6.0 | 3.4 | 3.8 | 5.8 | 9.7 | 11.4 | 14.0 | 113.5 |
| Elur egunak (≥ 1 mm) | 4 | 4 | 2 | 0 | 0 | 0 | 0 | 0 | 0 | 0 | 1 | 3 | 14 |
| Eguzki orduak | 96.1 | 89.6 | 130.2 | 168 | 251.1 | 303 | 334.8 | 306.9 | 234 | 167.4 | 120 | 89.9 | 2291 |
| Hezetasuna (%) | 75 | 75 | 75 | 72 | 72 | 67 | 65 | 65 | 67 | 73 | 75 | 76 | 71.4 |
| Iturria: Turkish State Meteorological Service ||||||||||||||

## Erreferentziak

* ↑ Euskaltzaindia. Anatoliako eta Hego Kaukasoko toponimia. .
* ↑ Turkish State Meteorological Service

## Kanpo estekak

* Datuak: Q40738
* Multimedia: Bursa / Q40738
# Burruntzi-pintxo

Burruntzi-pintxoa edo txitxi-burruntzia txerri-haragi zatiak piperrauts, baratxuri, oregano eta abarrekin maneatuz eta ziri batean sartuz egiten den pintxoa da. Kebabaren espainiar aldaera da, non pincho moruno diote.

## Erreferentziak

* ↑ Euskalterm: [Jatetxe, Taberna eta Kafetegien Hiztegia] [2009]

## Kanpo estekak

* Datuak: Q657835
* Multimedia: Pincho moruno / Q657835
# Burruntzian erre

Burruntzian erre kozinatzeko teknika bat da, osagaiari erditik haga bat sartzen zaio, ondoren, gas, ikatz edo bero elektriko batera gerturatu, alde guzietatik, bueltaka edo mugimenduan edukiz. Teknika hau, pieza handiak erretzeko erabiltzen da, eta urtsua lortzea ez da erraza izaten. Zikiroa, arkumea, txerrikumea, basurdea, oreina, untxia, oilaskoa, txahal osoak edo zati handiak erabiltzen dira.
* Osagaia, koipe eta gatzetan igurtzia + hagatxoan sartua + berora hurbildu+ bueltak eman

## Aholkuak

* Tarteka busti edo ongailu desberdinen nahasketaz igurtz daiteke, zapore berezia jaso dezan eta gutxiago lehor dadin.
* Kontuz, bero gehiegi izan ez dezan, bestela kanpotik gehiegi txigortu eta barrutik gordinik geratzeko arriskua baitu.

## Ikus, gainera

Sukaldaritza_liburua/Teknikak

## Kanpo esteka

gastronomiavasca.net/eu/gastro
# Burrweiler

Burrweiler Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 806 biztanle zituen 6,29 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q553285
* Multimedia: Burrweiler / Q553285
# Burry Port

Burry Port, galesez: Porth Tywyn, Galesko udalerri bat da, Carmarthenshire konderrian. Loughor estuarioan dago.
2012ko erroldaren arabera 4.240 biztanle zituen.

## Kanpo estekak

* Datuak: Q2253279
* Multimedia: Burry Port / Q2253279
# Burrunbagailu

Burrunbagailua (ingelesez: Buzzer) hotsak sortzen dituen gailu elektronikoa da. Hots-iturriaren arabera, ondorengo sailkapena egin daiteke: mekanikoa, elektromekanikoa eta piezoelektrikoa. Burrunbagailuak iratzargailuetan, tenporizadoreetan eta antzeko beste zenbait gailutan erabiltzen dira.

## Historia
### Elektromekanikoak

Joseph Henryk asmatu zuen lehenengo burrunbagailu elektrikoa 1831n. Batez ere ateetako txirrinatzat erabili izan ziren 1930eko hamarkadaren hasierara arte, doinu eztiagoko txirrinak agertu zirenean.

### Piezoelektrikoak

Burrunbagailu piezoelektrikoak Japonian asmatu ziren eta 1970eko eta 1980ko hamarkadetan gailu elektroniko askotan txertatu zituzten.

## Erabilpena

* Iratzargailuak

## Kanpo estekak

* Datuak: Q1148571
* Multimedia: Piezoelectric loudspeakers / Q1148571
# Bursa probintzia

Bursa probintzia Turkiako 81 probintzietako bat da. Bere hiriburua Bursa da. 11.087 km²ko azalera du eta bertan 2.413.971 biztanle bizi dira.

### Barrutiak

Probintziaren barnean 17 barruti daude:
| Büyükorhan Gemlik Gürsu Harmancık İnegöl İznik Karacabey Keles Kestel | Mudanya Mustafakemalpaşa Nilüfer Orhaneli Orhangazi Osmangazi Yenişehir Yıldırım |

## Kanpo estekak

* Datuak: Q43690
* Multimedia: Bursa Province / Q43690
Txantiloi:Bursa barruti aurkibidea
# Berazubiko Murala

Berazubiko Murala, Tolosako mural famatuenetako bat bihurtu da azkenengo urten hauetan bere edertasunagatik. Egin zenaren helburu nagusia auzoko identitatea indartzea izan zen

## Egilea

Murala 2016an egin zen. Bertan,Estibaliz Vera, Miren Goikoetxea eta Veronica Werckmeister izan ziren proiektua gidatu zutenak. Hala ere, auzotarren laguntza ere eduki zuten.

## Deskribapena

Mural erraldoiaren diseinua, Gasteizko alde zaharrean oinarrituta dago, bertan kirola, papera eta argazkiak nahastuta daude kolore desberdinetan. Tolosan dago kokatuta, konkretuki Berazubi estadioaren inguruan.

## Materiala

Erabili duten pintura, Akriliko bezela ezagutzen da. Oso berria da baina zihurtatuta dago hobenetariko bat dela Gasteizko haibat mural pintura mota horiekin eginda daudelako eta 10 urte baino gehiago ditu eta berria bezala dago. Hobenetariko bat izateko, hainbat arrazoi daude baina batez ere bere iraupenarengatik da famatua.

## Erreferentziak

* ↑ «Berazubiko murala - Tolosa» Tolosaldeko ataria (Noiz kontsultatua: 2024-01-12).
* ↑ «Muralak prest, Berazubi gala soinekoz janzteko - Tolosa» Tolosaldeko ataria (Noiz kontsultatua: 2024-01-12).
* ↑ (Gaztelaniaz) SEISDEDOS, ANIA M.. (2016-05-01). «El mural de Berazubi, en la recta final» El Diario Vasco (Noiz kontsultatua: 2024-01-12).
# Berazubiko estadioa

Berazubiko estadioa, Gipuzkoako Tolosa udalerrian dagoen atletismo eta futboleko estadio bat da.

## Kokalekua

Berazubi eta Iurre auzoen artean dago, Berazubi kalearen 1. zenbakian, Oria ibaia eta Berazubiko zubiaren alboan.

## Historia

1923an eraiki zen. Beraz, Berazubi Euskal Herrian nahiz Espainiar Estatuan eraikitako lehenbiziko atletismo estadioa izan zen. Bertan, Espainiako Atletismo Txapelketa ugari ospatu ziren (1924, 1925, 1926, 1932, 1934, 1935, 1944 eta 1959). Jatorriz, 5 kaletako atletismo pista zuen, gerora 6ra handitua, eta erdiko belardian futbol zelaia, bertan betidanik Tolosa Futbol Klubak jokatu izan du.
1956an 3.000 ikusleentzako edukiera duen tribuna eraiki zen. 2012. urtean eraberritua izan zen.

## Instalakuntzak

* Futbol zelaia
* Atletismo pistak
* Luzera jauziko pista
* Altuera jauziko pista
* Pertika jauziko pista
* Tenis, padel eta saskibaloi jokalekua
* Pilotalekua
* Gimnasioa

## Kanpo estekak

* Datuak: Q56516445
# Berazubiko zubia

Berazubiko zubia, iraganean Alfontso X.a Jakintsuaren zubia, Gipuzkoako Tolosa udalerrian dagoen zubi bat da, Oria ibaia zeharkatzen du. Berazubi eta Laskorain auzoak elkarlotzen ditu, bere hegoaldean Berazubiko estadioa dago eta iparraldean Tolosako zezen plaza.
1953an eraikitzen hasi zen, baina urte hartako urriaren 14ko uholdeak erabat suntsitu zuen. Eraikitzen lanei berrekin eta 1956an amaitu zen, udalerriaren 700. urteurrenarekin batera. Alfontso X.a Jakintsuaren izenarekin inauguratu zen.
1983ko uholdeak larri kaltetu zuen, horregatik eraitsi beharra izan zen, eta hormigoizkoa eta ibaiaren ur handiei traba edo oztopo handirik egin ez ziezaien diseinu arinagoa zuen zubi berria eraiki zen.
2006an Berazubiko zubia izena ofizializatu zen, hain zuzen ere, herrian betidanik ezagutzen zen izenaz.

## Ikus gainera

* Tolosako zubiak

## Erreferentziak

* ↑ Berazubiko zubiak. Tolosako zubiak. Mikel G. Telleria Tapia. (Gaztelaniaz)

## Kanpo estekak

* Datuak: Q56513546
# Berbasatze (argipen)

Berbasatze hitzak erabilpen ezberdinak ditu:
* Berbasatze (kontserbazio biologia), kontserbazio biologiaren adar bat.
* Europa Berbasatzen, Europa berbasatzeko programa.
* Pleistozena berbasatzen, megafaunaren bidez Pleistozenoko ekosistema eta paisaiak berreskuratzeko ekimenak dira.
* Berbasatze (anarkismoa), teoria politiko anarkista.